Mi a népet szolgáljuk

Grillparti-Nyílt Nap
2023-08-13 11:00 - 19:00 (Europe/Budapest) | Két Rombusz, Római Part 43., Budapest, Pest megye, 1031
„Minden modern ember közösségben él, miközben persze önálló individuum. A kettő aránya, egymáshoz való viszonya dönti el, hogy a közösség, és benne az ember hogyan boldogul.” (Kaltenbach Jenő)

Az Új Alternatíva Párt elnöksége szeretettel
meghív minden érdeklődőt a párt Nyílt Napjára!
Töltsünk el együtt egy kellemes napot a szabadban,
finom grillételek társaságában!
Várjuk őszinte, kritikus kérdéseiteket, véleményeteket!
(Viharos rossz idő, eső esetén a rendezvény elmarad!)
Időpont: 2023. augusztus 13. Vasárnap 11.00
Helyszín: Két RomBusz Söröző, hátul a medencében (víz nincs benne!)
Cím: 1031 Budapest, Római part 43. (innen még 50 m északra)
Parkolás: a Rozgonyi Piroska utcában, ahonnan kb. 70 m gyalog, észak
felé a parton
Tömegközlekedés: Szentendrei H5 HÉV a Batthyány tértől Aquincum
megállóig,majd a 34-es busz a Nimród utcáig, onnan 10 perc gyalog
A részvétel ingyenes, de előzetes regisztrációhoz kötött!

Jelentkezés a kapcsolat@ujalternativa.hu e-mail címen!

Vagy így, vagy úgy! Esélyegyenlőséget!
2023-09-30 10:00 | MTVA székház, Kunigunda útja 64., Budapest, Pest megye, 1037, Magyarország
Vagy így, vagy úgy! Esélyegyenlőséget!

Mint jól tudjuk, ebben az országban a hatalmat nem érdekli, milyen törvények vannak, tesznek rájuk nagy ívben! Pedig:
A választási eljárásról szóló törvény kimondja:
2. § (1) A választási eljárás szabályainak alkalmazása során érvényre kell juttatni a következő alapelveket:
c) esélyegyenlőség a jelöltek és a jelölő szervezetek között,
A médiatörvény kimondja:
5. § * A Magyarország területén élőknek, illetve a magyar nemzet tagjainak tájékozódáshoz és tájékoztatáshoz fűződő joga, illetve ezzel összefüggésben a demokratikus társadalmi nyilvánosság kialakulása és megerősödése kiemelkedő alkotmányos érdek.
6. § A közszolgálati médiaszolgáltatás a demokratikus társadalmi rend megfelelő működésének elengedhetetlenül szükséges feltétele.

SOHA nem lesz hazánkban semmiféle demokratikus választás, amíg a NER 95%-os médiafölénnyel rendelkezik, hisz nem valósul meg a tájékozódáshoz és tájékoztatáshoz fűződő jog, hazudnak nekünk reggel, délben, meg este is!
Ez kifejezetten vonatkozik a közszolgálati médiára, amit évi 140 milliárd adóforintunkból tart fenn az állam, de csak a szenny, a gyalázat, a töménytelen hazugság folyik onnan!
Vagyis, ha nem biztosítják a demokratikus választás alapfeltételét, a tájékozódáshoz és tájékoztatáshoz fűződő jog megvalósulását, akkor nem lesz más megoldása a népnek, mint önhatalmúlag magához ragadni a hatalmat!
Most először megpróbálunk bemenni, vagy így, vagy úgy!
Gyere velünk!

(Fotó: HVG)
